Anne Beathe Tvinnereim

Anne Beathe Kristiansen Tvinnereim (født 22. mai 1974) er en norsk politiker og andre nestleder i Senterpartiet. Tvinnereim er utviklingsminister i Jonas Gahr Støres regjering siden 2021.

Biografi
Hun er oppvokst på Rjør gård i Torpedalen i Halden kommune, der faren Ola R. Kristiansen var kyllingbonde og kommunepolitiker.

Hun er cand.mag. med fagene statsvitenskap, spansk og portugisisk fra Universitetet i Oslo fra 2003, og har mastergrad i statsvitenskap fra samme universitet fra 2008. Hun har hatt studieopphold i New Zealand, Ecuador, Portugal og Costa Rica.

Hun var leder i Senterungdommen 2000–2002 og ansatt i Senterpartiets stortingssekretariat før hun kom inn på Utenriksdepartementets aspirantkurs i 2005.

Tvinnereim var førstekonsulent i WTO-seksjonen i Utenriksdepartementet 2005–2006 og ambassadesekretær ved Norges ambassade i Maputo i Mosambik 2007–2011. Hun har senere vært seniorrådgiver i Utenriksdepartementet og underdirektør i Norad.

Tvinnereim var fra 2011 til regjeringsskiftet etter stortingsvalget i 2013 statssekretær i Kommunal- og regionaldepartementet. I 2013 ble hun innvalgt i Senterpartiets sentralstyre, og i 2014 partiets andre nestleder. Fra 2020 til regjeringsdannelsen i 2021 var hun fylkesråd for klima og miljø i Viken fylke.

Referanser

Eksterne lenker 
 

Norske utviklingsministre
Statsråder i Regjeringen Støre
Sp-statsråder
Statssekretærer fra Sp
Statssekretærer i Regjeringen Stoltenberg II
Politiske rådgivere i Regjeringen Stoltenberg II
Politiske rådgivere fra Sp
Sentralstyremedlemmer i Senterpartiet
Senterungdommens ledelse
Norske diplomater
Norske statsvitere
Alumni fra Universitetet i Oslo
Personer fra Halden kommune